Frístundabíllinn ekur alla virka daga frá kl. 13:10 - 16:30 ( misjafnt milli leiða , sjá neðar ) og hefur það hlutverk að keyra börn frá frístundaheimilum og skóla í íþrótta - og frístundastarf innan sveitarfélagsins . Öll börn geta nýtt sér frístundabílinn og ekki er innheimt neitt gjald í bílinn . Frístundaakstur innan Sveitarfélagsins Árborgar heldur áfram skólaárið 2019 - 2020 í samstarfi við Guðmund Tyrfingsson ehf . Um er að ræða tvær akstursleiðir : Leið 1 : Innanbæjar á SelfossiLeið 2 : Eyrarbakki - Stokkseyri - Selfoss Á kortinu er hægt að sjá leið 1 og 2 sérstaklega ásamt því að smella á hverja stoppistöð og sjá brottfarartíma . Frístundabíllinn keyrir frá 2. september 2019 til og með 31. maí 2020 samkvæmt tímatöflu og er ekið alla virka daga þar á meðal merkta frídaga í grunnskólum líkt og vetrarfrí eða aðra starfsdaga . Ekki er þó ekið í jólafríinu frá 20. desember til 2. janúar og í páskafríinu 6 – 8. apríl 2020 . Það er enginn starfsmaður ( utan bílstjóra ) í frístundabílnum en foreldrar eru hvattir til að fara fyrstu ferðina með börnunum sínum til að kenna þeim á aðstæður . Allar ábendingar um frístundaaksturinn eru vel þegnar en hægt er að senda þær ásamt fyrirspurnum á netfangið bragi@arborg.is eða hafa samband í síma 480 1900 . Tilkynningar skólaárið 2019 - 2020 Stoppistöð við Vallaskóla færist aðeins frá 16. september 2019 . Fer frá ljósastaur við gervigrasvöll og aðeins innar í götuna að sleppisvæði hinu megin við íþróttahúsið ( beint á móti aðalinngangi í Vallaskóla ) . Á leið 1 innan Selfoss verður farið eftir Votmúlaveginum í lok hvers dags og stoppað við gatnamót að þeim bæjum sem þarf hverju sinni . Frístundabíllinn endar svo við strætóstoppistöð á Eyrarvegi ( sjá nánar í tímatöflum ) .